Carmen Estrada Cerquera

Carmen Estrada Cerquera (Sevilla, 1947) ikerlari, neurozientzialari, irakasle, itzultzaile eta idazle andaluziarra da.

 Lana  
Medikuntzan doktorea eta irakasle katedraduna da Madrilgo Unibertsitatea Autonomoan (UAM); eta idazlea eta grekera itzultzailea ere bada.https://dialnet.unirioja.es/servlet/tesis?codigo=30089

Carmen Estrada Cerquera Medikuntzan lizentziatu zen Sevillako Unibertsitatean (US) eta 1979an doktoratu zen Madrilgo Unibertsitate autonomoan (UAM), Circulación cerebral en la hipertensión de origen renal (‘Giltzurrunetan jatorria duen hipertentsioan burmuinaren zirkulazioa’) izenburudun tesiarekin.

Erretreta hartzean, grekera klasikoa ikasi zuen Cádizko Unibertsitatean (UCA) eta Madrilgo Unibertsitate Autonomoan (UAM) eta idazle bihurtu zen. 

Bere pentsamendua humanismo zientifikoaren aldekoa da eta ezagutza desberdinak elkartzeko asmoa erakusten du. Hori horrela, bere lanetan mitologiaren, filosofiaren eta ideologiaren arteko harremanez; kristautasunaren errepresioaz; aurrerakundearen eta teknologiaren mitoei buruz; eta gizarte neoliberalak eta globalizatuak zientziaz egiten duen erabileraz aritzen da. Gizateriaren aurrepen soziala eta moralaz ardura hartzen du.  

 Irakaskuntza eta ikerketa 
Carmen Estrada neurozientzialaria da, burmuinera iristen den odol-fluxuan espezializatuta dago eta burmuinak neurona berriak sortzeko gaitasunean.

Irakasle eta ikerlari izan da Espainiako eta Ameriketako Estatu Batuetako hainbat unibertsitateetan.

Esate baterako, giza fisiologiaren irakaslea izan da Madrilgo Unibertsitate Autonomoko (UAM) eta Cádizeko Unibertsitateko (UCA) Medikuntza Fakultateetan.

Hainbat doktoretza tesi zuzendu zituen eta artikulu zientifikoak ere argitaratu zituen. 

Neurozientzietan ikerketa egin zuen UAMen, UCAn, Duarteko (Kalifornia) City of Hope National Medical Center eta Los Angelesko Kaliforniako Unibertsitatean (UCLA) eta Neurozientzia ikerketa proiektuen zuzendaria ere izan da. Bere iritziz, funtzio bat lantzearen poderioz, gero eta neurona gehiago biltzen dira jarduera horretara eta gure burmuina lantzeko eta aldatzeko aukera ematen du.   

Dibulgazio zientifikoaren aldekoa da eta Zientziei buruzko ezagutza zabaltzea zuen helburu. Bere iritziz, gizakia existitzen zenetik dago zientzia eta hartara edozein pertsona hurbil daiteke.

Mundu naturala begiratzeko modua da zientzia harentzat, ezjakintasunetik hasita, guztion artean ezagutza bilduz.

La herencia de Eva liburuan zintziaren historia aztertzen du lehen labarretako artetik hasita (naturaren behaketa) gaur egungo astronomia modernora (zulo beltzen irudiak hartzen dituzten teleskopiodunak). Zientziaren hiru aldi daude: jakingura, ezagutza jasotzea eta ezagutza horren transmisioa. Ebaren mitoari buelta ematen dio: Ebak jakingurarekin, ezagutzaren fruitua jaten du, eta ezagutzera ematen du; debekatua ziotena eginez, jakinahiak bultzatuta.

Carmen Estradaren aburuz, zientzia gertaera demostragarria da eta, horregatik, uste du zientzia eta Jainkoa ezin direla batu (frogatu ezinezko hipotesi gisa ez bada, beraz, ez egia zientifikoa ezin baita demostratu): bere ustez ezin da zientzialari eta sinistun izan.

 Idazle lana 
 Cumplir treinta años en los años treinta. Editorial Aconcagua, 2019. XX. mende hasieran jaiotako belaunaldiari egiten dio omenaldia, gerrak bizi behar izan zituenari. 
 Odi­sea lanaren itzulpena eta adaptazioa eta Miguel Brievak ilustratua. Malpaso, 2019.
 Odiseicas. Las mujeres en la Odisea.  Seix Barral, 2021.
 La herencia de Eva. Del instinto de curiosidad a la ciencia moderna. Taurus 2024.

 Erreferentziak 

 Kanpo estekak 
 La herencia de Eva" de Carmen Estrada: Explorando los Vínculos Entre Ciencia y Humanidades
La herencia de Eva. RTVE